Mirno (Eŭpatoria municipo)

Mirno (ruse Мирный, ukraine Мирний, krime-tatare Mirnıy) estas urbotipa loĝloko de la Eŭpatoria municipo de Aŭtonoma Respubliko Krimeo (Ukrainio). La loĝloko situas en la nord-okcidenta parto de la Krimea duoninsulo ĉe la suda bordo de la lago Donuzlavo kaj ĉe la Nigra maro, 30 kilometrojn for de Eŭpatorio, al kies gvid-organoj ĝi estas administre subigita. La apero kaj evoluo de la loĝloko estas intime ligita al la proksime situanta milita flughaveno kaj mar-haveno. Lastatempe la loĝloko evoluas ankaŭ kiel ĉemara perklimata kurac-loko. En Mirno estas infanĝardeno, mezlernejo, klubo, 2 bibliotekoj, porinfana art-lernejo. La loĝloko estas ligita al Eŭpatorio per busa trafiko.